एक सेवा-आधारित अर्थव्यवस्था की अपनी कुछ शैक्षणिक अनिवार्यताएं हैं जो कृषि और उद्योग आधारित अर्थ व्यवस्थाओं से भिन्न हैं। कृषि-आधारित अर्थ व्यवस्था जहाँ अपने परिवार से पाए ज्ञान के आधार पर चल सकती है वहीँ औद्योगिक अर्थव्यवस्था के लिए सेकेंडरी स्कूल तक की शिक्षा अनिवार्य है। परंतु एक सेवा आधारित अर्थव्यवस्था में कार्यरत इंसानों को उच्च स्तर की शिक्षा और कौशल की आवश्यकता है। भारत का आईटी क्षेत्र में विकास नेहरूवादी दृष्टि से उपजे कुशल मानव पूंजी के पूल, प्रौद्योगिकी, प्रबंधन, और अनुसंधान संस्थानों का ही नतीजा है।